รัฐบาลไทย-ข่าวทำเนียบรัฐบาล-หน.ผทพ./รมช.ศธ. ลงพื้นที่ จ.สงขลา มอบทุนการศึกษาแก่นักศึกษาทุนจังหวัดชายแดนภาคใต้ และปิดกิจกรรมค่ายนักศึกษาทุนโครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้
วันเสาร์ที่ 21 กรกฎาคม 2561
หน.ผทพ./รมช.ศธ. ลงพื้นที่ จ.สงขลา มอบทุนการศึกษาแก่นักศึกษาทุนจังหวัดชายแดนภาคใต้ และปิดกิจกรรมค่ายนักศึกษาทุนโครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้
วันนี้ (21 กรกฎาคม 2561) ที่ โรงแรม หรรษา เจ.บี. อําเภอหาดใหญ่ จังหวัดสงขลา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานมอบทุนการศึกษาแก่นักศึกษาทุนจังหวัดชายแดนภาคใต้
วันนี้ (21 กรกฎาคม 2561) ที่ โรงแรม หรรษา เจ.บี. อําเภอหาดใหญ่ จังหวัดสงขลา พลเอก สุรเชษฐ์ ชัยวงศ์ หัวหน้าผู้แทนพิเศษของรัฐบาล/รัฐมนตรีช่วยว่าการกระทรวงศึกษาธิการ เป็นประธานมอบทุนการศึกษาแก่นักศึกษาทุนจังหวัดชายแดนภาคใต้ และปิดกิจกรรมค่ายนักศึกษาทุนโครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้ ประจําปีงบประมาณ 2561
สําหรับโครงการส่งเสริมทุนการศึกษา นักศึกษากลุ่มพิเศษจังหวัดชายแดนภาคใต้ (จชต.) เริ่มเมื่อปี 2552 มีวัตถุประสงค์เพื่อสร้างแรงจูงใจในการเรียนสายชีพ สนองนโยบายเพิ่มปริมาณผู้เรียนสายอาชีพ เป็นการเพิ่มโอกาสทางการศึกษาให้นักเรียนที่จบการศึกษามัธยมศึกษาตอนต้น ได้ศึกษาต่อระดับประกาศนียบัตรวิชาชีพ (ปวช.) ต่อมาปีการศึกษา 2555 เพิ่มโอกาสให้นักเรียนที่จบหลักสูตรประกาศนียบัตรวิชาชีพ (ปวช.) หรือจบการศึกษาระดับมัธยมศึกษาตอนปลาย ได้ศึกษาต่อระดับประกาศนียบัตรวิชาชีพชั้นสูง (ปวส.) ด้วยการให้ทุนการศึกษาต่อเนื่องจนจบหลักสูตร เป็นทุนให้เปล่าไม่มีเงื่อนไข
ทั้งนี่ ศูนย์พัฒนาการศึกษา เขตพัฒนาพิเศษเฉพาะกิจจังหวัดชายแดนภาคใต้ ได้เริ่มจัดสรรงบประมาณมอบทุนการศึกษา เมื่อปีการศึกษา 2552 เพื่อให้โอกาสนักเรียนใน 3 จังหวัดชายแดนภาคใต้ และ 5 อําเภอในจังหวัดสงขลา เข้าศึกษาต่อสายอาชีพ โดยทุนระดับประกาศนียบัตรวิชาชีพ (ปวช.) จํานวน 300 ทุน ๆ ละ 29,000 บาทต่อปี และขยายโอกาสให้ทุนศึกษาต่อระดับประกาศนียบัตรวิชาชีพชั้นสูง (ปวส.) ทุนละ 40,000 บาท ปีละ 100 ทุน ในปีการศึกษา 2555 จัดสรรทุนให้ 15 วิทยาลัย ในปีนี้ได้จัดสรรให้ 18 วิทยาลัย ขยายกลุ่มเป้าหมายครอบคลุมถึงจังหวัดสตูลเป็นปีแรก โดยคณะกรรมการส่งเสริมทุนฯ จัดสรรตามสัดส่วนของจํานวนนักศึกษา กําหนดคุณสมบัติผู้รับทุน กระบวนการคัดสรรผู้รับทุน จัดทําคู่มือนักศึกษาทุน หลักเกณฑ์แนวปฏิบัติของนักศึกษาทุน ทุกวิทยาลัยจัดครูรับผิดชอบดูแลนักศึกษาทุนเป็นการเฉพาะ มีคู่มือครู มีระบบการติดตามนักศึกษาทุน ปีการศึกษา 2561 มีสัดส่วนผู้เข้าสอบเพื่อขอรับทุนเทียบกับจํานวนทุน ระดับ ปวช. 3 คน ต่อ 1 ทุน ระดับปวส. 10 คน ต่อ 1 ทุน เมื่อได้ผู้รับทุนแล้วคณะกรรมการส่งเสริมทุน จัดกิจกรรมค่ายนักศึกษาทุน 3 วัน 2 คืน
ในปีนี้ คณะกรรมการกําหนดกรอบกิจกรรมเป็น “เด็กทุน จชต. รักษ์วิถีไทย ผูกใจเป็นหนึ่ง” และเพื่อให้ครูที่ดูแลนักศึกษาทุนได้มีโอกาสพบปะแลกเปลี่ยนอย่างสร้างสรรค์ มีจํานวนผู้เข้าร่วม กิจกรรม จํานวน 462 คน ประกอบด้วย นักศึกษาทุนรวม 400 คน แยกเป็น ระดับ ปวช. จํานวน 300 คน ระดับ ปวส. จํานวน 100 คน ครูผู้รับผิดชอบดูแลนักศึกษาทุน จํานวน 24 คน นักศึกษาพี่เลี้ยง จํานวน 20 คน คณะกรรมการดําเนินงาน จํานวน 10 คน คณะวิทยากร จํานวน 8 คน เน้นให้ความรู้ ข้อคิด แนวปฏิบัติ ทักษะชีวิต การสร้างแรงจูงใจในการเรียนสายอาชีพ แนวปฏิบัติของนักศึกษาทุน และกรอบงาน “เด็กทุน จชต. รักษ์วิถีไทย ผูกใจเป็นหนึ่ง” (คนไทยไม่ทิ้งกัน พออยู่พอเพียง รักษ์ประชาธิปไตย ห่างไกลยาเสพติด) โดยใช้กิจกรรมเป็นสื่อ กําหนดเข้าค่ายระหว่างวันที่ 19-21 กรกฎาคม พ.ศ. 2561 ตลอดเวลาการอยู่ค่าย นักศึกษาทุนทุกคนมีสุขภาพแข็งแรง ร่าเริง มีความรักสามัคคี ร่วมกิจกรรมอย่างมีความสุข ส่งผลให้กิจกรรมสําเร็จตามวัตถุประสงค์ของเป้าหมายโครงการ และได้จัดกิจกรรมสร้างแรงจูงใจในการเรียนสายอาชีพ นักศึกษาทุน ดําเนินการโดยนักศึกษาทุน จชต.รุ่นพี่ ได้รับความร่วมมือเป็นอย่างดี จากผู้บริหารสถานศึกษา บุคลากร สถานศึกษาอาชีวศึกษาจังหวัดชายแดนภาคใต้ทุกวิทยาลัย